**Contract nr.**

**de furnizare a gazelor naturale încheiat de către Furnizorul cu Consumatorul noncasnic**

**\_\_\_\_\_\_\_\_\_\_\_\_\_\_ mun.Chişinău**

**\_\_\_\_\_\_\_\_\_\_\_** reprezentatăîn persoana directorului **\_\_\_\_\_\_\_\_\_**, care acţionează în baza statutului, denumită în continuare **“Furnizor”**, pe de o parte

şi

**ÎM „Efes Vitanta Moldova Brewery” S.A.** reprezentată în persoana Directorului General **Alphan Akpece**, care acţionează în baza statutului, denumită în continuare “**Consumator noncasnic**”, pe de altă parte, ambele denumite în continuare **„Părţi”**, au încheiat prezentul contract cu privire la următoarele.

**I. Obiectul Contractului**

**1.** Obiectul Contractului îl constituie furnizarea gazelor naturale la locul (locurile) de consum, precum şi reglementarea raporturilor dintre **Furnizor** şi **Consumatorul noncasnic** privind furnizarea, facturarea şi plata gazelor naturale.

**2. Furnizorul** se obligă să furnizeze gaze naturale, iar **Consumatorul noncasnic** să primească şi să achite volumele de gaze naturale utilizate. Volumele de gaze naturale vor fi furnizate în conformitate cu cerinţele stipulate în *Anexa nr. 1* la Contract şi condiţiile de achitare prevăzute de Contract, luându-se în consideraţie achitările efectuate în perioadele precedente.

**3. Furnizorul** şi **Consumatorul noncasnic** au convenit, în caz de necesitate, dar nu mai târziu de 15 zile calendaristice până la începutul lunii următoare, să examineze propunerile de majorare sau reducere a volumelor de gaze naturale, indicate în *Anexa nr. 1* la Contract. Solicitarea **Consumatorului noncasnic** privind majorarea volumului contractat de gaze naturale este satisfăcută în cazul în care **Furnizorul** dispune de volumele de gaze naturale solicitate şi dacă **Consumatorului noncasnic** nu înregistrează datorii scadente pentru gazele naturale consumate.

**4.** Volumele de gaze naturale, indicate în *Anexa nr. 1* la Contract, care n-au fost consumate în decursul lunii indicate, nu se trec pentru perioadele ulterioare.

**5. Furnizorul** asigură furnizarea volumelor de gaze naturale contractate în mod continuu şi la parametrii de calitate stabiliţi în standardele de calitate aprobate de organismul naţional de standardizare.

**6.** În relaţiile lor Părţile se conduc de Codul civil al Republicii Moldova, Legea cu privire la gazele naturale, reglementările Agenției Naționale pentru Reglementare în Energetică, precum şi de prevederile prezentului Contract.

**II. Condiţiile de furnizare şi evidenţă a gazelor natural**

**7.** Repartizarea volumului contractat de gaze naturale pe zilele lunii se efectuează, reieşind din volumul mediu zilnic pentru o lună cu o deviere de 10 la sută a volumelor diurne de cel mediu zilnic. La solicitarea **Consumatorului noncasnic** este posibilă furnizarea neproporţională a gazelor naturale, la înţelegerea reciprocă în scris a părţilor.

**8.** Gazele naturale se consideră furnizate de către **Furnizor** şi recepţionate de **Consumatorul noncasnic** în locul şi momentul trecerii lor prin echipamentul de măsurare sau prin punctul de delimitare, stabilit în conformitate cu Regulamentul privind racordarea la reţelele de gaze naturale şi prestarea serviciilor de transport şi de distribuţie a gazelor naturale aprobat prin Hotărîrea ANRE nr.112/2019 din 19 aprilie 2019 (în continuare - Regulamentul privind racordarea).

**9.** Volumele gazelor naturale furnizate se determină o dată pe zi, în baza indicaţiilor echipamentului de măsurare, instalat la **Consumatorul noncasnic**, iar definitiv pentru facturare la sfârşitul lunii, fapt confirmat printr-un act bilateral de predare-primire a gazelor naturale semnat de reprezentantul operatorului sistemului de distribuţie (în continuare – OSD) şi **Consumatorul noncasnic**, întocmit în termen de 3 zile lucrătoare ale lunii ulterioare celei de furnizare, în două exemplare câte unul pentru fiecare parte. Volumele de gaze naturale se aduc la starea standard (temperatura de 293,15°K (20°C) şi presiunea de 101325 Pa (760 mm Hg)).

**10.** În cazul divergenţelor apărute la întocmirea actului, **Consumatorul noncasnic** îşi expune în scris obiecţiile sale la textul actului, semnându-l. Dacă **Consumatorul noncasnic** refuză să semneze actul, personalul OSD indică în act refuzul **Consumatorului noncasnic** de a semna actul respectiv. În acest caz se indică numele şi prenumele reprezentantului **Consumatorului noncasnic**, care a fost informat despre necesitatea asistării sau a asistat la întocmirea actului.

**11. Consumatorul noncasnic** este obligat pentru fiecare loc de consum să îndeplinească conform datelor echipamentului de măsurare registrul de evidenţă, care se va păstra în decurs de un an.

**12. Consumatorul noncasnic**, la solicitarea OSD, prezintă la control, datele privind temperatura şi presiunea gazelor naturale furnizate precum şi registrul de evidenţă a gazelor naturale consumate, de forma aprobată.

**13. Consumatorul noncasnic** zilnic, dacă la locul de consum nu este instalat/sau nu funcționează sistemul de transmitere datelor la distanța, pînă la ora 11:00, prezintă **Furnizorului** datele despre volumul de gaze naturale utilizat în ziua gazieră precedentă și volumele de gaze necesare pentru următoarea zi gazieră prin notificare semnată. Notificarea poate fi efectuată pentru o săptămână gazieră, cu specificarea volumelor zilnice.

**14.** Datele echipamentului de măsurare vor fi considerate reale, numai dacă echipamentul de măsurare se exploatează în conformitate cu prevederile regulilor şi instrucţiunilor de exploatare în vigoare. Orice modificare a echipamentului de măsurare (substituirea şi cercetarea diafragmelor, demontarea şi montarea contoarelor şi corectoarelor) se va efectua cu acordul şi în prezenţa personalului OSD, fapt care se va documenta în conformitate cu cerinţele metrologice. Echipamentul de măsurare şi dispozitivele de închidere a lui se vor sigila de către personalul OSD, în prezenţa **Consumatorului noncasnic**, fapt documentat în procesul-verbal de dare în exploatare a echipamentului de măsurare, semnat de OSD şi de **Consumatorul noncasnic**.

**15.** În cazul în care **Consumatorul noncasnic** a consumat gaze naturale prin ocolirea echipamentului de măsurare, prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, **Furnizorul** este în drept să calculeze volumul gazelor naturale consumat, dar nemăsurat, în conformitate cu Regulamentul privind racordarea.

**16.** În cazul defectării echipamentului de măsurare, furnizarea gazelor naturale poate fi efectuată, cu permisiunea OSD, prin conducta de ocolire. Înlăturarea sigiliului de pe conducta de ocolire şi sigilarea se efectuează de către OSD în prezenţa **Consumatorului noncasnic** cu întocmirea unui act bilateral în două exemplare. Responsabilitatea pentru integritatea sigiliilor, instalate de către OSD, o poartă **Consumatorul noncasnic**.

Volumul de gaze naturale furnizat **Consumatorului noncasnic** prin conducta de ocolire se determină de OSD reieşind din capacitatea nominală a utilajului nesigilat şi regimul de funcţionare înregistrat.

**17.** În cazul în care, la **Consumatorul noncasnic**, în locul echipamentului de măsurare, demontat pentru verificare metrologică periodică, pentru verificare metrologică de expertiză, pentru efectuarea expertizei extrajudiciare, nu este posibil de instalat alt echipament de măsurare, **Furnizorul** facturează volumul gazelor naturale consumate de **Consumatorul noncasnic** şi determinat de OSD, pe parcursul perioadei respective, în baza consumului mediu zilnic de gaze naturale înregistrat de echipamentul de măsurare pe parcursul perioadei calendaristice similare anterioare, aplicând coeficienţi de corecţie în cazul în care condiţiile meteorologice diferă. OSD şi **Consumatorul noncasnic** sunt în drept să stabilească, de comun acord altă modalitate de determinare a volumului de gaze naturale consumat pe perioada respectivă de timp, întocmind şi semnând un acord în acest sens.

**18.** Nu se consideră valabile şi nu se includ în calcul pentru volumul gazelor naturale utilizate indicaţiile echipamentului de măsurare, care, din motivul acţiunilor sau al inacţiunilor **Consumatorului noncasnic**, preîntâmpinat în prealabil de OSD, nu a fost verificat metrologic periodic, în termenul stabilit conform Listei oficiale a mijloacelor de măsurare supuse obligatoriu controlului metrologic al statului şi potrivit legislaţiei, precum şi indicaţiile echipamentului de măsurare cu sigilii violate sau fără buletin de verificare metrologică.

**19.** Cuantumul de valori ale debitului real de gaze naturale trebuie să corespundă diapazonului metrologic normat al echipamentului de măsurare.

**20.** Conform actului de delimitare, întocmit de OSD şi contrasemnat de **Consumatorul noncasnic**, punctul de delimitare a instalaţiilor şi a reţelelor de gaze naturale ale OSD şi ale instalaţiilor de gaze naturale ale **Consumatorului noncasnic** se stabileşte: Punctul de racordare în gazoductul existent.

**III. Condiţiile de plată a consumului de gaze naturale**

**21.** Gazele naturale consumate se facturează la prețul convenit de **Părți**. Prețul contractul poate fi modificat prin încheierea unui acord adițional la Contract. Prețul de furnizare a gazelor naturale pentru devierile lunare în cazul depășirii nivelului de toleranță cu 10% a volumului planificat de gaz natural consumat, nu poate depăși 5% de la prețul stabilit în prezentul contract și/sau anexă.

**22.** Prețul Contractului este exprimat în lei moldovenești pentru 1000 m3, fără TVA, este stabilit pentru perioada de referință conform *Anexa nr.2*. Prețul gazelor naturale înclude tarifele reglementate pentru serviciul de transport și serviciul de distribuție a gazelor naturale, aprobate de ANRE. În cazul aprobării, de către ANRE a tarifelor pentru serviciile de transport și distribuție a gazelor naturale, altele decît cele în vigoare la data semnării prezentului Contact și/sau acordurilor la acesta, prețul se va determina conform tarife modificate. Pretul gazelor naturale modificat va fi stabilit și va acționa din data întrării în vigoare a Hotărîrei privind aprobarea tarifelor pentru serviciul de transport sau distribuția gazelor naturale sau din altă dată indicată în această Hotărîre.

**23.** Plata pentru gazele naturale furnizate se efectuează **până la data de 30 inclusiv**, a lunii următoare celei de consum, în lei moldovenești, inclusiv prin transfer bancar pe contul de decontare al **Furnizorului**. Pe parcursul lunii, la înţelegerea părţilor, se admite efectuarea plăţii în rate pentru gazele naturale real consumate într-o perioadă stabilită.

Plata se consideră efectuată din data încasării mijloacelor băneşti pe contul de decontare al **Furnizorului**.

**24**. În caz de neachitare sau achitare parțială a contravalorii gazelor naturale consumate până la data de 30 inclusiv, a lunii următoare celei de consum, **Consumatorul noncasnic** va plăti **Furnizorului** o penalitate în mărime de 0,01% din suma datorată, pentru fiecare zi de întârziere, începând cu data de 16 a lunii următoare celei de consum și până la data plății integrale.

**25**. În cazul achitării integrale de către **Consumatorul noncasnic** a contravalorii gazelor naturale consumate, după data-limită indicată în pct.23 din prezentul Contract, **Furnizorul** își rezervă dreptul de a cere de la **Consumatorul noncasnic** achitarea penalității, calculate conform pct.24din prezentul Contract, fără expedierea notificărilor suplimentare **Consumatorului noncasnic**.

**26.** Nu mai tîrziu de sfîrşitul lunii, ulterioare trimestrului de furnizare, **Furnizorul** şi **Consumatorului noncasnic** verifică calculele reciproce, ce ţin de prezentul Contract şi întocmesc actul de verificare a calculelor pentru gazele naturale utilizate, cu calcularea penalităţilor şi amenzilor aplicate, în conformitate cu prezentul Contract.

**IV. Drepturile şi obligaţiile Furnizorului**

**27.** Furnizorul are dreptul:

a) să aibă acces la echipamentul de măsurare, indiferent de locul amplasării lui;

b) să solicite OSD să deconecteze instalaţiile de gaze naturale ale **Consumatorului noncasnic**, în cazurile prevăzute în pct.39 din Contract;

c) să fie prezent la expertiza metrologică a echipamentului de măsurare;

d) să factureze volumele de gaze naturale consumate, pe parcursul ultimilor trei luni în cazul, în care se stabileşte că eroarea echipamentului de măsurare nu se încadrează în limitele admisibile;

e) să includă suma cauzată de erori de facturare în defavoarea **Furnizorului**, în plata pentru luna viitoare. **Furnizorul** nu este în drept să perceapă plata datorată emiterii unei erori de facturare dacă faptul emiterii unei facturi cu erori de facturare a fost depistat după expirarea termenului de prescripţie, stabilit prin Codul civil al Republicii Moldova sau în cazul în care nu demonstrează faptul în cauză;

f) să efectueze recalcularea consumului de gaze naturale luând în consideraţie indicii corecţi de facturare în lipsa echipamentului de măsurare sau în cazul erorii echipamentului de măsurare în legătură cu racordarea unor aparate de utilizare, fără acordul OSD;

g) să recalculeze volumul de gaze naturale consumat, în baza capacității nominale a aparatelor de utilizare conectate la rețea și funcționarea lor în decurs de 24/24, aplicând sistemul pauşal în conformitate cu Regulamentul privind furnizarea gazelor naturale în cazul în care se constată documentar consumul de gaze naturale prin ocolirea echipamentului de măsurare prin denaturarea indicaţiilor acestuia sau prin alte modalităţi de consum neînregistrat de echipamentul de măsurare, care au dus la neînregistrarea sau înregistrarea incompletă a volumului de gaze naturale consumat.

h) să solicite plată preventivă pentru consumul gazelor naturale de la **Consumator noncasnic** în următoarele situații:

* când instalaţiile de gaze naturale ale **Consumatorului noncasnic** au fost deconectate de la reţeaua de gaze naturale pentru neachitarea facturii de plată, refuzul nemotivat al **Consumatorului noncasnic** de a acorda accesul personalului OSD la locul de consum;
* în situaţia în care imobilul este obiect al unui litigiu în instanţa de judecată, cu o valoare ce depaseste 20% din capitalul social al Consumatorului non cansnic;
* faţă de **Consumatorul noncasnic** este iniţiată procedura de lichidare în baza hotărîrii irevocabile a instanței de judecată;
* prin acordul ambelor **Părți**.

i) să furnizeze gazele naturale cu întreruperi, să limiteze sau să întrerupă furnizarea gazelor naturale consumatorului noncasnic, în cazul apariţiei unui impedimentului justificator, atestat în conformitate cu Regulamentul Camerei de Comerț și Industrie a Republicii Moldova.

**28. Furnizorul** este obligat:

a) să furnizeze **Consumatorului noncasnic** gaze naturale în continuu, pînă la punctul de delimitare, la parametrii de calitate stabiliţi în standardele de calitate aprobate de organismul naţional de standardizare:

- Puterea calorifică inferioară, MJ/m3 (kcal/m3), la 20 °C şi 101,325 kPa, nu mai mică 31,8 (7600)

- Domeniul valorilor indicelui Wobbe (superior), MJ/m3 (kcal/m3) 41,2-54,5 (9850-13000)

- Abaterea admisibilă a indicelui Wobbe de la valoarea nominală, %, nu mai mare ± 5

- Concentraţia masică a acidului sulfhidric, g/m3, nu mai mare 0,02

- Concentraţia masică a sulfului mercaptan, g/m3, nu mai mare 0,036

- Fracţia volumetrică a oxigenului, %, nu mai mare 1,0

- Masa impurităţilor mecanice în 1 m3, g, nu mai mare 0,001

b) să prezinte lunar **Consumatorului noncasnic** factura de plată pentru gazele naturale furnizate cu cel puţin 10 zile calendaristice înainte de expirarea termenului-limită de plată a facturii. Volumul de gaze naturale facturat este stabilit prin citirea lunară a indicaţiilor echipamentului de măsurare de către personalul OSD;

c) să respecte prevederile Contractului;

d) să răspundă în scris, în termen de 10 zile calendaristice, la solicitarea **Consumatorului noncasnic** de a modifica volumele de gaze naturale contractate;

e) să nu deterioreze bunurile, care aparţin **Consumatorului noncasnic**, şi să aducă părţile construcţiei utilizate la starea lor iniţială, în caz că au fost deteriorate din culpa sa;

f) să efectueze recalcularea plăţii pentru gazele naturale consumate în cazurile documentar confirmate de **Consumatorul noncasnic** şi prevăzute de legislaţie;

g) să prezinte la solicitarea **Consumatorului noncasnic** informaţia cu privire la parametrii de calitate a gazelor naturale furnizate, istoricul de consum, plăţile şi penalităţile calculate şi achitate prevăzute de Contract;

h) să asigure restabilirea furnizării gazelor naturale în termen de 2 zile lucrătoare după înlăturarea motivelor care au dus la deconectarea şi achitarea tarifului pentru reconectare;

i) să solicite OSD anularea măsurii de deconectare a instalaţiilor de gaze naturale ale **Consumatorului noncasnic**, în ziua în care acesta a prezentat **Furnizorului** documentele confirmative despre achitarea facturii;

j) să restituie datoriile faţă de **Consumatorul noncasnic**, până la rezoluțiunea Contractului de furnizare a gazelor naturale;

k) să preîntâmpine **Consumatorul noncasnic**, prin avizul de deconectare despre deconectarea instalaţiilor de gaze naturale în conformitate cu prevederile Regulamentului privind furnizarea gazelor naturale;

l) în caz de rezoluțiune a contractului, sa nu solicite plata preventivă a gazului natural consumat, furnizorul este obligat sa respecte graficul și termenul de plată stabilit în contract și anexă în caz de rezoluțiune anticipată a contractului sau la scadența acestuia.

m) să compenseze diferența de tarif Consumatorului pentru perioada contractuală, în cazul încetării/rezoluțiunii a contractului din partea Furnizorului în situațiile dependente de voința Furnizorului, inclusiv și ca urmare a suspendării, retragerii, anulării licenței Furnizorului de către ANRE..

**V. Drepturile şi obligaţiile Consumatorului noncasnic**

**29.** **Consumatorul noncasnic** are dreptul:

a) să consume gaze naturale în conformitate cu prevederile Contractului;

b) la furnizarea continuă şi fiabilă a gazelor naturale, până la ieşirea din robinetul (ele) de siguranţă la parametrii de calitate stabiliţi în standardele de calitate aprobate de organismul naţional de standardizare;

c) să solicite **Furnizorului** repararea prejudiciului (material şi moral) adus în rezultatul încălcării prevederilor Contractului sau a legislaţiei;

d) să aibă acces la echipamentul de măsurare, care înregistrează consumul lui de gaze naturale, indiferent de locul amplasării;

e) să solicite **Furnizorului** suspendarea, prelungirea sau rezoluțiunea Contractului de furnizare a gazelor naturale;

f) să solicite **Furnizorului** sistarea temporară a furnizării de gaze naturale;

g) să fie prezent la citirea, verificarea metrologică şi efectuarea expertizei extrajudiciare a echipamentului de măsurare.

**30. Consumatorul noncasnic** este obligat:

a) să utilizeze raţional gazele naturale;

b) să achite integral plata pentru consumul de gaze naturale conform prevederilor contractului.

c) să întreţină instalaţiile sale de gaze naturale în stare bună de funcţionare;

d) să respecte Regulile de securitate cu privire la utilizarea gazelor naturale;

e) să efectueze remedierea defecţiunilor din instalaţiile sale de gaze naturale, prin intermediul unităţilor specializate sau personalului autorizat să efectueze astfel de lucrări;

f) să păstreze intacte echipamentul de măsurare şi sigiliile aplicate lui;

g) să efectueze înregistrarea continuă (neîntreruptă) a debitului şi parametrilor (temperaturii şi presiunii) gazelor naturale furnizate;

h) să efectueze în termen verificarea metrologică periodică a echipamentului de măsurare care îi aparţine;

i) să asigure accesul personalului OSD pentru controlul şi citirea indicaţiilor echipamentului de măsurare, precum şi pentru controlul, deservirea şi reparaţia instalaţiilor de gaze naturale ce aparţin OSD şi sunt amplasate pe proprietatea **Consumatorului noncasnic**;

j) să contribuie la reducerea sau sistarea voluntară a consumului de gaze naturale, în cazul apariţiei unei situaţii excepţionale;

k) să prelungească contractul pe un termen de 30 zile, în scopul consumării gazului natural neconsumat dar programat pentru perioada mai-august 2025, luând în considerație devierile lunare de 10%.

**31.** La executarea prezentului Contract, **Consumatorul noncasnic** beneficiază de drepturi şi trebuie să execute obligaţii faţă de OSD, în modul şi în condiţiile stabilite în Legea cu privire la gazele naturale şi Regulamentul privind furnizarea gazelor naturale, Regulamentul privind racordarea şi prestarea serviciilor de transport și de distribuţie a gazelor naturale.

**32.** Gazele naturale se utilizează prin aparatele de utilizare incluse în baza de date a OSD. Procesul-verbal de dare în exploatare a echipamentului de măsurare este întocmit de OSD şi semnat de **Consumatorul noncasnic** şi de OSD.

**VI. Responsabilitatea părţilor**

**33. Furnizorul** şi **Consumatorul noncasnic** vor întreprinde toate măsurile pentru îndeplinirea integrală a clauzelor contractuale. În caz de încălcare a acestor clauze, partea vinovată restituie celeilalte Părţi prejudiciul cauzat, conform legislaţiei în vigoare.

**34.** Fiecare parte contractantă este obligată în termen de 7 zile lucrătoare să informeze cealaltă parte contractantă despre modificările operate în denumirea, forma organizatorico-juridică a întreprinderii/instituției, adresa juridică, datele bancare, codul fiscal, codul TVA.

**35. Consumatorul noncasnic** este obligat să informeze **Furnizorul** în termen de 10 zile lucrătoare despre faptul înstrăinării imobilului ce constituie obiectul Contractului de furnizare a gazelor naturale, cu rezoluțiunea acestuia.

**VII. Deconectarea de la reţea**

**36. Furnizorul** este în drept să solicite OSD să deconecteze instalaţiile de gaze naturale ale **Consumatorului noncasnic** de la reţeaua de gaze naturale în următoarele cazuri:

a) neachitarea plăţilor pentru gazele naturale utilizate la locul de consum, la expirarea termenului de 10 zile calendaristice din data-limită de plată a facturii, prezentată **Consumatorului noncasnic**;

b) la expirarea termenului Contractului de furnizare a gazelor naturale, dacă **Consumatorul noncasnic** nu solicită prelungirea lui;

c) la solicitarea **Consumatorului noncasnic**.

**37.** Deconectarea instalaţiilor de gaze naturale ale **Consumatorului noncasnic** se efectuează pe parcursul orelor de lucru a acestuia. Deconectarea instalaţiei de utilizare a **Consumatorului noncasnic** în conformitate cu pct.36 lit.b), c) se efectuează numai cu avizarea Consumatorului noncasnic.

Avizul de deconectare se expediază sau se înmânează Consumatorului noncasnic cu cel puţin 5 zile calendaristice înainte de data preconizată pentru deconectare.

**38.** În situaţia prevăzută la pct.36 lit.a) **Furnizorul** îl informează pe Consumatorul noncasnic prin intermediul facturii de plată a gazelor naturale, cu privire la posibilele consecinţe în cazul neachitării în termen a facturii.

**VIII. Impedimentul justificator şi alte împrejurări de exonerare**

**39.** Părţile sunt exonerate de orice răspundere pentru neexecutarea sau executarea necorespunzătoare, totală sau parţială, a obligaţiilor ce decurg din Contract dacă aceasta este rezultatul acţiuniiunui impediment care justifică neexecutarea.

**IX. Rezoluțiunea Contractului**

**40.** Rezoluțiunea Contractului poate avea loc la solicitarea **Consumatorului noncasnic**, în termen de 7 zile calendaristice, de la data depunerii solicitării în scris.

**41.**În cazul depunerii solicitării de rezoluțiune a Contractului de furnizare a gazelor naturale **Consumatorul noncasnic** este obligat să achite până la data de 30 a lunii urmatoare integral plata pentru gazele naturale consumate până la data rezoluțiunii și să asigure OSD acces pentru verificarea locului de consum, efectuarea unor lucrări de deconectare a aparatelor/instalațiilor de utilizare gaze în caz de necesitate.

**42**. **Furnizorul** va rezoluționa Contractul de furnizare a gazelor naturale unilateral în modul şi în situaţiile prevăzute în Contract și în Regulamentul privind furnizarea gazelor naturale obligatoriu cu un preaviz de 20 zile calendaristice expediat Consumatorului.

**X. Soluţionarea neînţelegerilor şi litigiilor**

**43.** Reclamaţiile **Consumatorului noncasnic** vor fi examinate și soluționate conform legislației în vigoare.

**44.** Părţile vor întreprinde toate măsurile pentru a soluţiona neînţelegerile şi litigiile apărute, pe parcursul derulării Contractului, pe cale amiabilă, prin negocieri şi înţelegere reciprocă.

**45.** Litigiile ce decurg din interpretarea sau executarea Contractului, care nu pot fi soluţionate de Părţi pe cale amiabilă, vor fi soluţionate în instanţa de judecată.

**46.**Părţile se pot adresa către Agenţia Naţională pentru Reglementare în Energetică pentru soluţionarea neînţelegerilor ce ţin de competenţa Agenţiei.

**XI. Clauze speciale**

**47.** Consumurile tehnologice şi pierderile tehnice din reţelele şi instalaţiile de gaze naturale amplasate între punctul de delimitare şi cel de măsurare comercială a consumului de gaze naturale, se vor calcula şi vor fi suportate de către proprietarul reţelelor.

**48.** Modificarea Contractului se efectuează de către Părţi în urma negocierilor, specificând cele negociate în acorduri adiţionale la Contract. Dacă, ulterior încheierii Contractului de furnizare a gazelor naturale, intră în vigoare noi acte normative ori se modifică cele existente, care stabilesc reguli noi de furnizare, utilizare şi facturare a gazelor naturale, Părţile contractante vor aplica noile reguli, iar **Furnizorul** va notifica în scris **Consumatorul noncasnic** cu privire la modificările operate în legislaţie.

**49.** În ziua semnării prezentului Contract toată corespondenţa anterioară, documentele şi negocierile dintre **Părţi** pe marginea chestiunilor, ce prezintă obiectul Contractului, nu mai produce efecte juridice.

**50.** Nici una dintre **Părţi** nu poate transmite drepturile şi obligaţiile sale stipulate în prezentul Contract persoanelor terţe fără prevenirea în scris a celeilalte **Părţi**.

**51. Părțile** sînt obligate imediat să se anunţe reciproc despre avariile şi defecţiunile la obiectele sale, care au provocat sistarea furnizării sau recepţionării gazelor naturale.

**52. Consumatorul** **noncasnic** poate să primească toate informaţiile necesare privind executarea Contractului de furnizare a gazelor naturale la numărul de telefon ------------- sau la la Centrul de relații cu consumatorii situat pe adresa: -------------------, program de lucru: -------.

**53.** Prelucrarea datelor cu caracter personal se efectuează în conformitate cu prevederile Legii nr.133 din 8 iulie 2011 privind protecția datelor cu caracter personal.

**XII. Confidenţialitate**

**54.** Părțile sunt obligate să păstreze confidențialitatea cu privire la orice date, informații și documente, obținute din derularea prezentul Contract, ce ar putea fi divulgate unei terțe părți, în orice formă, în scris sau verbal.

**55.** O Parte contractantă nu are dreptul, fără acordul scris prealabil al celeilalte „Părți”:

- să facă cunoscut datele comerciale din prezentul Contract sau orice prevedere a acestuia (datele cu caracter personal, volume, preţuri) unei terțe părți, cu excepția acelor persoane implicate în aprobarea și îndeplinirea prezentului Contract;

- să utilizeze datele, informațiile și documentele, obținute în perioada de derulare a prezentului Contract, în alt scop decît acela de a-și îndeplini obligațiile contractuale.

**56.** O Parte contractantă va fi exonerată de răspunderea pentru dezvăluirea de date, informații și documente referitoare la Contract, dacă:

- acestea erau cunoscute Părților contractante, în mod legitim, înainte ca ele să fi fost primite de la cealaltă Parte;

- acestea au fost dezvăluite după ce a fost obținut acordul scris prealabil al celeilalte Părți contractante pentru asemenea dezvăluire;

- acestea au fost solicitate de organele abilitate ale statului, în baza unei obligații legale de informare sau de către autoritatea de reglementare;

- acestea sunt sau devin publice, în baza unor obligații legale.

**57.** Prevederile cap.XII vor rămîne în vigoare o perioadă de 12 luni de la încetarea raporturilor contractuale.

**58.** Nerespectarea obligațiilor ce decurg din cap.XII privind confidențialitatea Contractului, obligă laplata de daune-interese către cealaltă Parte.

**XIII. Durata Contractului**

**59.** Contractul intră în vigoare la data de \_\_\_\_\_\_\_ şi produce efecte până la desfacerea Contractului în conformitate cu prevederile stabilite în Contract, în Regulamentul privind furnizarea gazelor naturale.

**XIV. Adresele juridice și datele bancare ale părților**

|  |  |
| --- | --- |
| **Furnizorul** | **Consumatorul noncasnic** |
| **Director:**  /\_\_\_\_\_\_\_\_\_\_\_\_\_\_\_\_\_\_    L.Ș. | **ÎM „Efes Vitanta Moldova Brewery” S.A.**  Adresa: Republica Moldova, MD-2023  mun. Chișinău, str. Uzinelor, 167  Tel: 022 885-204 / fax: 022 428 200  Cod fiscal: 1003600015208  Cod TVA: 0400084  IBAN: MD90MO2251ASV36763717100  Banca: B.C.OTP Bank” S.A.  BIC: MOBBMD22  e-mail: olga.surucinschi@md.anadoluefes.com  **Director General:**  **Alphan Akpece** /\_\_\_\_\_\_\_\_\_\_\_\_\_\_\_\_\_\_\_\_  L.Ș |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Anexa nr. 1**  la Contractul nr.  din  **Volumele de gaze pentru furnizare în anul gazier**   |  |  |  |  |  |  | | --- | --- | --- | --- | --- | --- | | **Nr.**  **d/c** | **Perioada** | **Unitatea de**  **masură** | **Volumul de gaze** | | | | **Înaltă presiune** | **Medie presiune** | **Joasă presiune** | |  | **II trimestru 2025** | **m3** | **-** |  | **-** | | 4 | Aprilie | m3 | - |  | - | | 5 | Mai | m3 | - |  | - | | 6 | Iunie | m3 | - |  | - | |  | **III trimestru 2025** | **m3** | **-** |  | **-** | | 7 | Iulie | m3 | - |  | - | | 8 | August | m3 | - |  | - | | 9 | Septembrie | m3 | - |  | - | |  | **IV trimestru 2025** | **m3** | **-** |  | **-** | | 10 | Octombrie | m3 | - |  | - | | 11 | Noiembrie | m3 | - |  | - | | 12 | Decembrie | m3 | - |  | - | |  | **I trimestru 2026** | **m3** | **-** |  | **-** | | 1 | Ianuarie | m3 | - |  | - | | 2 | Februarie | m3 | - |  | - | | 3 | Martie | m3 | - |  | - | | **Total, presiune:** | | **m3** | **-** |  | **-** | | **TOTAL:** | | **m3** |  | | |  |  |  | | --- | --- | | **Furnizorul** | **Consumatorul noncasnic** | |  | **ÎM „Efes Vitanta Moldova Brewery” S.A.** | | /\_\_\_\_\_\_\_\_\_\_\_\_\_/ | **Alphan Akpece** /\_\_\_\_\_\_\_\_\_\_\_\_\_\_\_/ |   **Anexa nr. 2**  la Contractul nr.  din  **Prețul de gaze pentru furnizare pentru perioada de referință anului gazier**   |  |  |  |  |  |  |  |  | | --- | --- | --- | --- | --- | --- | --- | --- | | **Nr.**  **d/c** | **Perioada** | **Unitatea de**  **masură, m3** | **Prețul de gaze fără TVA, lei/1000 m3** | | | | | | **Înaltă presiune** | | **Medie presiune** | | **Joasă presiune** | | **II trimestru 2025** | | | | | | | | | 4 | Aprilie | 1000 m3 | - | | - | | - | | 5 | Mai | 1000 m3 | - | | - | | - | | 6 | Iunie | 1000 m3 | - | | - | | - | | **III trimestru 2025** | | | | | | | | | 7 | Iulie | 1000 m3 | - | - | | - | | | 8 | August | 1000 m3 | - | - | | - | | | 9 | Septembrie | 1000 m3 | - | - | | - | | | **IV trimestru 2025** | | | | | | | | | 10 | Octombrie | 1000 m3 | - | - | | - | | | 11 | Noiembrie | 1000 m3 | - | - | | - | | | 12 | Decembrie | 1000 m3 | - | - | | - | | | **I trimestru 2026** | | | | | | | | | 1 | Ianuarie | 1000 m3 | - | - | | - | | | 2 | Februarie | 1000 m3 | - | - | | - | | | 3 | Martie | 1000 m3 | - | - | | - | |  |  |  | | --- | --- | | **Furnizorul** | **Consumatorul noncasnic** | |  | **ÎM „Efes Vitanta Moldova Brewery” S.A.** | | /\_\_\_\_\_\_\_\_\_\_\_\_\_/ | **Alphan Akpece** /\_\_\_\_\_\_\_\_\_\_\_\_\_\_\_/ |   **Anexa nr. 3**  la Contractul nr  din  **Lista aparatelor de utilizare a gazelor naturale**   |  |  |  |  |  | | --- | --- | --- | --- | --- | | Adresa locului de consum | Denumirea aparatului de utilizare a gazelor naturale | Cantitatea (buc.) | Capacitatea nominală | Presiunea de facturare | | Or. Chișinău, strada Uzinelor, 167 | Producator de aburi CONDOR | 1 | 8510 kW | Presiune medie | |  | Producator de aburi LOOS | 1 | 6050 kW | Presiune medie | |  | Contor de gaz cu turbina  СГ-16М-800-40-С,  №3084623, ARZAMAS RUSIA | 1 |  |  | |  | Corector de volum de gaz СПГ-741, №1536, LOGICA RUSIA | 1 |  |  |  |  |  | | --- | --- | | **Furnizorul** | **Consumatorul noncasnic** | |  | **ÎM „Efes Vitanta Moldova Brewery” S.A.** | | /\_\_\_\_\_\_\_\_\_\_\_\_\_/ | **Alphan Akpece** /\_\_\_\_\_\_\_\_\_\_\_\_\_\_\_/ |   **Anexa nr. 4**  la Contractul nr. 36/25-F  din 17 aprilie 2025  **Lista 1**  **persoanelor Lista 1**  **persoanelor responsabile de negocieri privind**  **furnizarea** **gazelor naturale din partea Furnizorului SRL „----------"**   |  |  |  |  | | --- | --- | --- | --- | | Nr. | Numele, prenumele | Funcţia | Telefonul | | 1. |  |  |  | | 2. |  |  |  |   **Lista 1**  **persoanelor responsabile de negocieri privind furnizarea** **gazelor naturale**  **din partea Consumatorului noncasnic**  **ÎM „Efes Vitanta Moldova Brewery” S.A.**   |  |  |  |  | | --- | --- | --- | --- | | Nr. | Numele, prenumele | Funcţia | Telefonul | | 1. | Alphan Akpece | Director General | 0(22) 885-201 | | 2. | Ruslan Țărnă | Director Tehnic | 0(22) 885-202  079 149 458 |   **Lista 2**  **persoanelor responsabile de negocierile privind regimul de furnizare a gazelor** **naturale**  **din partea Consumatorului noncasnic ÎM „Efes Vitanta Moldova Brewery” S.A.**   |  |  |  |  | | --- | --- | --- | --- | | Nr. | Numele, prenumele | Funcţia | Telefonul | | 1. | Victor Dubalaru | Șef Serviciul Tehnic | 0(22) 885-244  079 730 004 | | 2. | Artiom Mecicaev | Inginer energetic Responsabil de exploatarea în siguranță a instalațiilor de gaze naturale | 0(22) 885-289  079 385 045 |  |  |  | | --- | --- | | **Furnizorul** | **Consumatorul noncasnic** | | **SRL „-----------”** | **ÎM „Efes Vitanta Moldova Brewery” S.A.** | | /\_\_\_\_\_\_\_\_\_\_\_\_\_/ | **Alphan Akpece** /\_\_\_\_\_\_\_\_\_\_\_\_\_\_\_/ | |
|  |